**Сценарий «Алтын күз»**

Балалар музыка әуенімен залға кіреді.

**Тәрбиеші:** Жақсы балалар,бүгінгі бізге келген қонақтармен амандасайық.

Сәлеметсіздерме!

Құрметті қонақтар, ата-аналар, әжелер-аталар ! Бүгінгі «Алтын күз» мерекесіне қош келдіңіздер!

**Балалардың орындауында**

**ӘН**: «**Күз жомарт**»

**Балалар орындарына отырады.**

**Тәрбиеші:** Балалар менің қолымда не көріп тұрсыңдар?

**Балалар:** Допты көріп тұрмыз.

**Тәрбиеші:** Дұрыс айтасыңдар, қазір біз осы доппен ойын ойнаймыз. Мен допты лақтырып сұрақтар қоямын, ал сендер жауап берулерің керек.

1. Қазір жылдың қай мезгілі?
2. Күзде неше ай бар?
3. Қандай –қандай ай бар кім атап береді?
4. Қызыл, сары жапырақтар қай кезде болады?
5. Күзде құстар қайда кетеді?

**Тәрбиеші:** Жақсы, сендер дұрыс айттыңдар, - деп допты қояды.

**Би /**қыздар «**Жапырақтар**»Мадина,Медина,Айсана,Ұлжалғас,Жанерке,Т.Анель.

**Тәрбиеші:** Балалар, енді мына жұмбақтың жауабын кім маған айтады -

***Шөп сарғайып, өңі тайып,***

***Дала сұры қашады.***

***Бой жаза алмай, ойнай алмай***

***Денең мұздап тоңады.***

***Айтыңдаршы бөбектерім***

***Бұл қай кезде болады?***

Балалар жауап береді.

Жауабы: Күз.

**Тәрбиеші:** Дұрыс айтасыңдар, олай болса біз **Күз ханшасын** ортаға шақырайық.

Сәлеметсізбе, **Күз ханшасы**!

**Күз ханшасы**: Сәлеметсіңдерме, балалар! Сендердің менің байлығым жайлы бәрін білетіндеріңді естідім. Сендерге көп рахмет. Мен де сендердің білімдеріңді тексергелі келдім. Менің қолымдағы екі себетте жемістер мен көкөністер бар. Қазір сендер екі топшаға бөлініп, бір топшаның аты жемістер, ал екінші топшаның аты көкөністер болып, әр топша өздеріңе берілген жемістер мен көкөністерді екі себетке жинайды.

**Тәрбиеші:** Күз ханшасы біздің балалар сіз туралы өлең – тақпақтар да біледі.

Біздің дала, бай дала **Жұбаныш**

Алтын астық айнала.

Күзде жауын, бұлт тұман. **Мадина**

Сары жапырақ жауады.

Тырналары тізілген

Ұнатамын күзді мен.

Ой, балалар, балалар  **Медина**

Қонырқай күз болды.

Берекесін сыйлауға

Өлкемізге күз келді.

Кім бар сәбіз шырынын **Айсана**

Жастайынан ішпеген?

Мені жеген адамдар,

Кем болмайды күшке де!

Мен өрікпін, өрікпін, **Нұрдәулет**

Бау – бақшаға көрікпін.

**Би: ұлдар мен қыздар «Жомарт күз»**М.Анель-Аңсар,Ақжан-Илияс,Б.Аружан-Нұрдәулет,Назлы-Қуаныш,Ш.Аружан-Бекжан.Амина-Глеп.

Мен шиемін, шиемін, **Б.Аружан**

Күннің көзін сүйемін.

Теңбіл – теңбіл қарбызды, **Бекарыс**

Тентек Серік жарғызды.

Мен алмұртпын, алмұртпын, **М.Анель**

Аузындамын бар жұрттың.

Мен алмамын, алмамын, **Жанерке**

Таңдай жұлар бар дәмім.

**Ән:** «**Күз**» **Жұбаныш**

**Күз ханшасы:** Жақсы балалар, сендер маған күздің ерекшеліктерін айтып беріндерші. Ағаштың жапырақтары қандай түстерге боялады. Біз күзде қандай киім кие бастаймыз? Жақсы бәрін біледі екенсіңдер.

Күздің сыйын алайық  **Аңсар**

Қызығына қарайық.

Қуандырып біздерді,  **Ақжан**

Мерекелі күз келді.

Кел,жемісті алтын күз **Нұрасыл**

Кемелденсін халқымыз.

Астық жеміс жиылды,  **Қуаныш**

Қамбамызға құйылды.

Қуандырып біздерді,  **Ш.Аружан**

Мерекелі күз келді.

Кел, жемісті алтын күз,

Кемелденсін халқымыз.

Тырналары тізілген,  **Т.Анель**

Ұнатамын күзді мен.

**Би: «Мотоцикл»**Жұбаныш,Глеп,Бекарыс,Нұрасыл,Мадияр,Бекжан.

Арпа, бидай ас екен, **Илияс**

Алтын- күміс тас екен.

Ақ-қарамын сарымын, **Мадияр**

Мен өнімді тарымын.

Берекесін сыйлауға, **Ұлжалғас**

Өлкемізге күз келді.

Жемістерін жинауға,

Шақырады біздерді.

Саябаққа барамыз**: Назлы**

Жүзім теріп аламыз

Жүзім теріп аламыз

Себетке біз саламыз:

Ой,балалар,балалар **Глеп**

Қоңырқай күз болды.

Берекесін сыйлауға

Өлкемізге күз келді.

Құрметті ата – аналар, қонақтар! Сіздерге бүгінгі мерекемізге бүлдіршіндер

«**Шалқан**» ертегісін дайындады. Тамашалаңыздар!

**Шалқан**.

**Ата** – Аңсар

**Апа** – Назлы

**Қыз** – Айсана

**Күшік** – Жанерке

**Мысық** – Ш.Аружан

**Тышқан** – Ақжан

**Хор: «Күзгі әуен!»**

**Күз ханшасы:** Рахмет сендергебалалар,сендер қандай ақылды, барлығын білетін балалар екенсіңдер.Ал енді мен кетейін...

**Тәрбиеші:** Рахмет сізге Күз ханшайымы. Балалар бүгінгі мереке кешіміз осымен аяқталды. Қатысқаңдарыңа көптен – көп рахмет.Ата-аналар уақыттарыңызды бөліп келгендеріңізге көп-көп рахметімізді айтамыз! Келесі кездескенше аман сау болып тұрыңыздар!